钦定古今图书集成/理学汇编/学行典/第219卷 > 陈嘉谟
## 钦定古今图书集成/理学汇编/学行典/第219卷 > 陈嘉谟

按《长沙府志》：“陈嘉谟，字恒叟，湘潭人。年少时，即偕妻
杨氏，皆以善事父若母，得孝童名。三十父殁，事母邬
尤谨。邬病喘，每鸡鸣时则大剧，谟必起，以身翼之。其
妻爚汤立侍，寒暑不间者几四十年。中厄于豪，破其
家，因挈居于郡城，与老仆艺蔬赁舂，具食供养。至五
十馀而母病革，粪溺污衣被，谟与妻必自湔澣之。后”
母葬，时雪壅，柩不得前，谟跪雪中，吁天哀号，雪为之
止。及兆，则大霁矣。郡人无不奇其事。